John Egan

John Egan (sündinud 20. oktoobril 1992 Corkis) on Iirimaa jalgpallur, kes mängib keskkaitsjana Inglismaa esiliiga klubis Sheffield United ja Iirimaa jalgpallikoondises.

2009. aastal liitus ta Inglismaa klubiga Sunderland, kuid klubi põhimeeskonnas ei mänginud ta kordagi. 2012. aastal oli ta Sunderlandist laenul Crystal Palace'is, Sheffield Unitedis ja Bradford Citys. Hooaja 2013–14 teises pooles oli ta laenul Inglismaa tugevuselt neljanda liiga klubis Southend United.

2014. aasta juulis sõlmis ta kaheaastase lepingu Inglismaa tugevuselt kolmanda liiga klubiga Gillingham. 2015. aastal valiti Egan Gillinghami aasta mängijaks ja hooajal 2015–16 League One'i hooaja sümboolsesse koosseisu. Aastatel 2016–2018 mängis ta Inglismaa esiliiga klubis Brentford.

2018. aasta juulis liitus Egan Sheffield Unitediga, kellega sõlmis nelja-aastase lepingu. Egan oli Sheffield Unitedi läbi aegade suurim ost."John Egan: Sheffield United sign Brentford defender for a club-record fee". bbc.com. 19.7.2018. Vaadatud 27.3.2022 Aastatel 2019–2021 mängis ta klubiga kaks hooaega Inglismaa kõrgliigas.

Iirimaa jalgpallikoondises tegi Egan debüüdi 28. märtsil 2017 sõprusmängus Islandi vastu. Koondisekarjääri esimese värava lõi ta 1. septembril 2021 MM-i valikmängus Portugali vastu. 2020. aastal valiti Egan Iirimaa jalgpallikoondise aasta parimaks mängijaks.

 Viited 

Kategooria:Iirimaa jalgpallurid
Kategooria:Crystal Palace FC mängijad
Kategooria:Sheffield United FC mängijad
Kategooria:Bradford City AFC jalgpallurid
Kategooria:Brentford FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1992